ก่อนหน้านี้มีเลือดออกผิดปกติจึงให้กินยา เพื่อหยุดเลือดแล้วหลังกินยาหมด2-3วันมีเลือดออกใช่ประจำเดือนไหมคะ เพราะกลิ่นคามเหมือนเลือดสด ตอนไปหาตรวจภายกับซาวแล้วค่ะไม่พบความผิดปกติใดๆ
สวัสดีค่ะ การมีเลือดออกผิดปกติทางช่องคลอด อาจจะมีสาเหตุมาจาก ฮอร์โมนจากรังไข่ไม่สมดุล ทำให้ไม่ตกไข่ หรือตกไข่ผิดปกติ หรือมีเนื้องอกในมดลูกหรือปากมดลูก การติดเชื้อของมดลูกหรือปากมดลูกหรือช่องคลอด เป็นต้นโดย provera เป็นยาฮอร์โมนเพศหญิงชนิดหนึ่งที่กินเพื่อรักษาภาวะเลือดออกผิดปกติทางช่องคลอดที่เกิดจากฮอร์โมนจากรังไข่ที่ไม่สมดุลทำให้ประจำเดือนมาไม่ปกติ โดยแพทย์จะให้ยา Medroxyprogesterone acetate (Provera) ขนาด 10 มก. ต่อวัน แนะนำให้ใช้ 12-14 วันต่อเดือน ใช้เวลาในการรักษาทั้งหมด 3-6 เดือนภายใต้การดูแลของแพทย หรือใช้ในช่วงสั้นๆกว่านั้นขึ้นกับข้อบ่งชี้หลังการหยุดใช้ยานั้น หากร่างกายตอบสนองต่อยา ก็อาจจะกลับมามีรอบเดือนที่ใกล้เคียงกับปกติได้ หรือเลือดที่ออกอาจจะเป็นผลข้างเคียงจากการใช้ยาอยู่ได้เช่นกันควรสังเกตอาการต่อไปว่าหลังจากนี้เลือดมาตามรอบเดือนทุก 22-35 วันหรือไม่ ถ้ายังออกมาผิดปกติอีก ควรกลับไปพบแพทย์เพื่อตรวจเพิ่มเติม เพราะอาจจะมีความผิดปกติเพิ่มเติมที่ตรวจเจอได้เมื่อเวลาผ่านไป